ai4bharat/Pralekha huggingface dataset:
உணவுப் பதப்படுத்துதல் தொழிற்சாலைகள் அமைச்சகம்
இயற்கை உணவு பதப்படுத்துதல் மையம் உத்திரப் பிரதேசத்தில் தொடங்கப்பட்டது, தமிழ்நாட்டில் 21 மையங்களுக்கு ஒப்புதல்
உத்திரப் பிரதேசத்தில் புதிய இயற்கை உணவு பதப்படுத்துதல் மையத்தை தொடங்கி வைத்து பேசிய மத்திய உணவு பதப்படுத்துதல் தொழில்கள் அமைச்சர் திருமதி ஹர்சிம்ரத் கவுர் பாதல், இதன் மூலம் 5 ஆயிரம் விவசாயிகள் பலன் அடைவார்கள் என்றார்.
ரூபாய் 50.33 கோடி மதிப்பிலான மையத்தை திறந்து வைத்த அமைச்சர், உணவு பதப்படுத்துதல் துறை அதிவேக வளர்ச்சியை அடைந்து வருவதாகவும், முன்னணி துறைகளில் ஒன்றாக இந்திய அரசால் இது அடையாளப்படுத்தப்பட்டு உள்ளதாகவும் தெரிவித்தார்.
இத்தகைய மையங்கள் தற்சார்பு இந்தியா மற்றும் மேக் இன் இந்தியா திட்டங்களுக்கு ஊக்கமளிக்கும் என்று மத்திய அமைச்சர் மேலும் தெரிவித்தார். இந்தத் துறைக்கு அனைத்து உதவிகளையும் அழிக்க தன்னுடைய அமைச்சகம் உறுதி பூண்டுள்ளதாக திருமதி பாதல் கூறினார்.
இதற்கிடையே, உணவு பதப்படுத்துதல் துறை சார்ந்த வசதிகளுக்கு நாடு முழுவதும் ஒப்புதல் அளிக்கப்பட்டுள்ளதாகவும், தமிழ்நாட்டில் மட்டும் 71 மையங்களுக்கு அரசு 2020 ஆகஸ்டு 31 வரை ஒப்புதல் அளித்துள்ளதாகவும் தெரியவந்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652542
(Visitor Counter : 122
அறிவியல் மற்றும் தொழில்நுட்பத்துறை
கற்றல் மற்றும் நினைவாற்றலுடன் தொடர்புடைய வழிமுறைகளைப் புரிந்துகொள்வதற்கான புதிய கருவிகள்: இந்திய விஞ்ஞானிகள் கண்டுபிடிப்பு
எலியின் மூளையிலிருந்து நரம்பியல் சிக்கனல்களை பெறுவதன் மூலம், மூளையில் நீண்டகால நினைவாற்றல் ஒருங்கிணைப்பு செயல்முறையைப் புரிந்துகொள்வதற்கான கருவியை இந்திய விஞ்ஞானிகள் முதல் முறையாக கண்டுபிடித்துள்ளனர்.
கற்றலும், நினைவாற்றலும் மூளையின் அடிப்படை செயல்முறைகள். இப்பிரிவு, நரம்பியல் துறையில் மிகவும் தீவிரமாக ஆய்வு செய்யப்பட்ட பிரிவுகளில் ஒன்று. புதிய தகவல் மற்றும் நினைவை பெறுவதற்கு கற்றல் காரணமாக இருக்கிறது. பெறப்பட்ட தகவல்களை தக்கவைப்பது, நீண்டகால நினைவுக்கு வழிவகுக்கிறது. இந்த புதிய கருவி, நடத்தை குறியீடு மாதிரியை பயன்படுத்துகிறது. நடத்தை பகுப்பாய்வு மூலம், நீண்ட கால நினைவாற்றலின் ஒருங்கிணைப்பை ஆய்வு செய்வது புதிதானது. இதேபோல், விவோ எலக்ட்ரோபிசியாலஜி என்ற தொழில்நுட்பம் மூலம், நினைவாற்றல் ஒருங்கிணைப்பில் பொதிந்துள்ள அம்சங்களை ஆராய பயோ-சிக்னல்கள் தற்போது பயன்படுத்தப்படுகின்றன. பரிசோதனைக் கூடத்தில், எலியின் மூளையிலிருந்து நரம்பியல் சிக்னல்களை பெற்று இந்த விவோ எலக்ட்ரோபிசியாலஜி தொழில்நுட்பத்தை பயன்படுத்த முடியும்.
இந்தியாவில் முதல் முறையாக, இந்த புதிய கருவியை புதுதில்லியில் உள்ள ஜாமியா ஹம்தர்த் நிகர்நிலைப் பல்கலைக்கழகத்தின் ரசாயனம் மற்றும் அறிவியல் கல்லூரியின் நச்சுயியல் துறை பேராசிரியர் சுகேல் பர்வேஸ் மற்றும் அவரது குழுவினர் உருவாக்கியுள்ளனர். இது மூளையில் நீண்டகால நினைவாற்றல் ஒருங்கிணைப்பை புரிந்து கொள்வதற்கான நடத்தை குறிச்சொல் மாதிரியை உருவாக்கியது. இந்த ஆராய்ச்சி கட்டுரை, ‘தெரனாஸ்டிக்ஸ்’ மற்றும் ‘ஏஜிங் ரிசர்ச் ரெவியூஸ்’ என்ற இதழ்களில் வெளியாகியுள்ளது.
இந்த ஆராய்ச்சியாளர்கள் மத்திய அரசின் அறிவியல் மற்றும் தொழில்நுட்பத்துறையின் ஆதரவுடன் செயல்படும் நச்சுயியல் துறையில் உருவாக்கப்பட்ட விவோ எலக்ட்ரோபிசியாலஜி தொழில்நுட்பத்தை பயன்படுத்தினர்.
மேலும் விவரங்களுக்கு கீழ்கண்ட ஆங்கில செய்தி குறிப்பைக் காணவும்:
https://pib.gov.in/PressReleasePage.aspx?PRID=1798501
சுகாதாரம் மற்றும் குடும்ப நலத்துறை அமைச்சகம்
நாட்டில் போடப்பட்ட கொவிட்-19 தடுப்பூசிகளின் எண்ணிக்கை 35.75 கோடியைக் கடந்தது
நாட்டில் போடப்பட்ட கொவிட் தடுப்பூசிகளின் எண்ணிக்கை இன்று காலை 7 மணி நிலவரப்படி 35.75 கோடியைக்  கடந்தது. 18-44 வயது பிரிவினருக்கு 10.57 கோடிக்கு  மேற்பட்ட தடுப்பூசி டோஸ்கள் போடப்பட்டன.
கடந்த 24 மணி நேரத்தில் 45 லட்சம்  டோஸ் தடுப்பூசிகள் போடப்பட்டன.
தடுப்பூசி நடவடிக்கையின் 171வது நாளான நேற்று, 45,82,246 தடுப்பூசிகள் வழங்கப்பட்டதில், 27,88,440 பயனாளிகளுக்கு முதல் டோஸ் தடுப்பூசியும், 17,93,806 பயனாளிகளுக்கு 2வது டோஸ் தடுப்பூசியும் வழங்கப்பட்டது.
18 முதல் 44 வயது பிரிவினருக்கு நேற்று, 20,74,636 தடுப்பூசிகள் முதல் டோஸாகவும், 1,48,709 தடுப்பூசிகள் 2வது டோஸாகவும் போடப்பட்டன.
இந்த வயது பிரிவினரில், 37 மாநிலங்கள் மற்றும் யூனியன் பிரதேசங்களைச் சேர்ந்த மொத்தம் 10,28,40,418 பேர் முதல் டோஸ் தடுப்பூசிகளையும், 29,28,112 பேர், 2வது டோஸ் தடுப்பூசிகளையும் பெற்றுள்ளனர்.
கொவிட் -19 தொற்றிலிருந்து நாட்டு மக்களை காக்கும் உபகரணமாக தடுப்பூசி நடவடிக்கை உள்ளதால், அது தொடர்ந்து ஆய்வு செய்யப்பட்டு, மிக உயர்ந்த அளவில் கண்காணிக்கப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733049
விவசாயத்துறை அமைச்சகம்
கரீஃப் பருவப் பயிர்கள் சாகுபடி செய்யப்பட்டுள்ள பரப்பளவின் முன்னேற்றம்
ஜூன் 30-ந் தேதி நிலவரப்படி கரீஃப் பருவப் பயிர்கள் சாகுபடி செய்யப்பட்டுள்ள பரப்பு குறித்த விவரங்களை மத்திய வேளாண் மற்றும் விவசாயிகள் நலத்துறை வெளியிட்டுள்ளது. இதுவரை 203.18 லட்சம் ஹெக்டேரில் பயிர்கள் பயிரிடப்பட்டுள்ளன. கடந்த ஆண்டு இதே காலகட்டத்தில் 202.33 லட்சம் ஹெக்டேரில் பயிரிடப்பட்டிருந்தது.
|
|
|
|
பரப்பு லட்சம் ஹெக்டேரில்
|
|
|
|
|
|
வ.எண்
|
|
பயிர்
|
|
விதைக்கப்பட்ட பரப்பளவு
|
|
நடப்பாண்டு 2023
|
|
கடந்த ஆண்டு 2022
|
|
1
|
|
அரிசி
|
|
26.55
|
|
36.05
|
|
2
|
|
பருப்பு வகைகள்
|
|
18.15
|
|
18.51
|
|
a
|
|
மைசூர் பருப்பு
|
|
1.11
|
|
5.40
|
|
b
|
|
உளுந்து
|
|
1.72
|
|
1.61
|
|
c
|
|
பாசிப்பருப்பு
|
|
11.23
|
|
8.73
|
|
d
|
|
தட்டைப்பயறு
|
|
0.09
|
|
0.09
|
|
e
|
|
இதர பருப்பு வகைகள்
|
|
4.00
|
|
2.67
|
|
3
|
|
ஸ்ரீ அன்னா எனப்படும் ஊட்டச்சத்து தானியங்கள்
|
|
36.23
|
|
22.41
|
|
a
|
|
கம்பு
|
|
0.98
|
|
0.94
|
|
b
|
|
சோளம்
|
|
25.67
|
|
9.25
|
|
c
|
|
கேழ்வரகு
|
|
0.88
|
|
0.90
|
|
d
|
|
சிறுதானியங்கள்
|
|
0.61
|
|
0.63
|
|
e
|
|
மக்காசோளம்
|
|
8.10
|
|
10.70
|
|
4
|
|
எண்ணெய் வித்துக்கள்
|
|
21.55
|
|
18.81
|
|
a
|
|
நிலக்கடலை
|
|
15.77
|
|
11.74
|
|
b
|
|
சோயாபீன்ஸ்
|
|
4.61
|
|
5.57
|
|
c
|
|
சூரியகாந்தி
|
|
0.26
|
|
0.76
|
|
d
|
|
எள்
|
|
0.80
|
|
0.69
|
|
e
|
|
நைஜர்
|
|
0.00
|
|
0.00
|
|
f
|
|
ஆமணக்கு
|
|
0.07
|
|
0.03
|
|
g
|
|
இதர எண்ணெய் வித்துக்கள்
|
|
0.03
|
|
0.03
|
|
5
|
|
கரும்பு
|
|
54.40
|
|
52.92
|
|
6
|
|
சணல்&புளிச்சக்கீரை
|
|
5.81
|
|
6.59
|
|
7
|
|
பருத்தி
|
|
40.49
|
|
47.04
|
|
மொத்தம்
|
|
203.18
|
|
202.33
வணிகம் மற்றும் தொழில்துறை அமைச்சகம்
உலக வர்த்தக அமைப்பின் அமைச்சர்கள் அளவிலான 12-வது உச்சிமாநாடு: ஜூன் 12-ஆம் தேதி ஜெனீவாவில் தொடக்கம்
உலக வர்த்தக அமைப்பின் அமைச்சர்கள் அளவிலான 12-வது உச்சிமாநாடு, சுமார் 5 ஆண்டுகளுக்குப் பிறகு சுவிட்சர்லாந்தின் ஜெனீவாவில் ஜூன் 12, 2022 அன்று தொடங்கவுள்ளது.
இந்த ஆண்டு உச்சிமாநாட்டில், பெருந்தொற்றுக்கு உலக வர்த்தக அமைப்பின் பதில், மீன்வள மானியங்கள் குறித்த பேச்சுவார்த்தை, உணவு பாதுகாப்பிற்காக உணவுப் பொருட்களைக் கொள்முதல் செய்து விநியோகிக்கும் அரசின் கொள்கைகள் உள்ளிட்ட வேளாண்மை பிரச்சினைகள், உலக வர்த்தக அமைப்பின் சீர்திருத்தங்கள் மற்றும் மின்னணு பரிமாற்றத்தின் மீதான சுங்க வரிகள் உள்ளிட்ட விஷயங்கள் பற்றி விவாதங்களும் பேச்சுவார்த்தைகளும் நடைபெறும்.
மத்திய வர்த்தகம் மற்றும் தொழில் துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தலைமையில் வலுவான இந்திய பிரதிநிதிக் குழு உச்சிமாநாட்டில் கலந்து கொள்ளும். உலக வர்த்தக அமைப்பு உள்ளிட்ட பலதரப்பு மன்றங்களில், நாட்டிலுள்ள பங்குதாரர்கள் அனைவரின் நலனையும், இந்தியாவின் தலைமையை நோக்கும் வளர்ந்துவரும் மற்றும் ஏழை நாடுகளின் நலனையும் பாதுகாப்பதில் இந்தியாவிற்கு முக்கிய பங்குள்ளது.
வெளிப்படையான மற்றும் உள்ளடக்கிய பல தரப்பு வர்த்தக அமைப்புமுறையில் இந்தியா நம்பிக்கை கொண்டிருப்பதுடன், உலக வர்த்தக அமைப்பை வலுப்படுத்துவதற்காக பணியாற்றாவதில் நாம் உறுதிபூண்டுள்ளோம். பாரபட்சமற்ற தன்மை, ஒற்றுமையின் அடிப்படையில் முடிவெடுப்பது மற்றும் வளரும் நாடுகளுக்கு சிறப்பு மற்றும் வேறுபட்ட செய்கைமுறை முதலிய உலக வர்த்தக அமைப்பின் அடிப்படைக் கோட்பாடுகளைப் பாதுகாக்க வேண்டியது அவசியமாகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833118
பிரதமர் அலுவலகம்
ஃபிரான்ஸ் விண்வெளி வீரர், விமானி மற்றும் நடிகர் தாமஸ் பெஸ்கெட் உடன் பிரதமர் சந்திப்பு
பிரதமர் திரு. நரேந்திர மோடி, ஃபிரான்ஸ் நாட்டின் விண்வெளிப் பொறியாளரும், விமானியும், ஐரோப்பிய விண்வெளி முகமையின் விண்வெளி வீரரும், நடிகருமான திரு. தாமஸ் பெஸ்கெட்டை பாரிஸில் 14 ஜூலை 2023 அன்று சந்தித்தார்.
விண்வெளித் துறையில், குறிப்பாக ஸ்டார்ட் அப் நிறுவனங்களை ஊக்குவிப்பதிலும், தனியார் துறையின் பங்களிப்பை ஊக்குவிப்பதிலும் இந்தியாவின் முன்னேற்றத்தை பிரதமர் திரு. பெஸ்கெட்டுடன் பகிர்ந்து கொண்டார். இளைஞர்களை ஊக்குவிக்கவும், விண்வெளித் துறை ஒத்துழைப்பை ஆராயவும் இந்தியாவுக்கு வருகை தருமாறு திரு. பெஸ்கெட்டுக்கு பிரதமர் அழைப்பு விடுத்தார்.
ஒரு விண்வெளி வீரராக தனது அனுபவங்களை திரு. பெஸ்கெட் பிரதமருடன் பகிர்ந்து கொண்டார், மேலும், எதிர்கால விண்வெளி திட்டங்கள் மற்றும் தொழில்நுட்பங்களின் சாத்தியமான வரையறைகள் குறித்து விவாதித்தார்.
அறிவியல் மற்றும் தொழில்நுட்பத்துறை
பிரதமர் நரேந்திர மோடி பாரபட்சம் பார்க்காதவர், வாக்கு அரசியலுக்கு அப்பாற்பட்டவர், அனைவருக்கும் சமமான வளர்ச்சி என்பதைத் தாரக மந்திரமாகக் கொண்டவர் : டாக்டர் ஜிதேந்திர சிங்
இந்த ஆட்சியில்தான் வளர்ச்சி என்பது வரிசையில் நிற்கும் கடைசி மனிதனையும் சென்றடைந்துள்ளது: டாக்டர் ஜிதேந்திர சிங்
'உதம்பூர்-கதுவா-தோடா' இந்தியாவில் ஒரே தொகுதியில் மூன்று மருத்துவக் கல்லூரிகள் & எய்ம்ஸ் அதிநவீன சுகாதார உள்கட்டமைப்புகள் உள்ளன: டாக்டர் ஜிதேந்திர சிங்
'உதம்பூர்-கதுவா-தோடா' தொகுதி, உள்கட்டமைப்பு அற்புதம் மற்றும் நாட்டிலேயே சிறந்த இணைக்கப்பட்ட தொகுதி, கடந்த ஒன்பது ஆண்டுகளில் மிகப்பெரிய வளர்ச்சியைக் கண்டுள்ளது: டாக்டர் ஜிதேந்திர சிங்
இந்த தொகுதி இந்தியாவில் ஊதா புரட்சியின் பிறப்பிடமாக 3000 க்கும் மேற்பட்ட வேளாண் தொழில்நுட்ப ஸ்டார்ட்-அப்களை உருவாக்குகிறது: டாக்டர் ஜிதேந்திர சிங்
ஈபிள் கோபுரத்தை விட உலகின் மிக உயரமான ரயில்வே பாலம், டாக்டர் ஷ்யாமா பிரசாத் முகர்ஜி சுரங்கப்பாதை, மிக நீளமான சாலை சுரங்கப்பாதை இந்த தொகுதியில் அமைந்துள்ளது: டாக்டர் ஜிதேந்திர சிங்
வாக்கு அரசியலுக்கு அப்பாற்பட்டு, கடந்த 9 ஆண்டுகளில், பிரதமர் நரேந்திர மோடி, ஒவ்வொரு பிராந்தியத்தின் சமமான வளர்ச்சியையும், அனைவருக்கும் நீதியையும் உறுதி செய்துள்ளார் என்று அறிவியல் & தொழில்நுட்பம், பிரதமர் அலுவலகம், பணியாளர்கள், பொதுக் குறைகள், ஓய்வூதியங்கள், அணுசக்தி மற்றும் விண்வெளி துறை மத்திய இணை அமைச்சர்  டாக்டர் ஜிதேந்திர சிங் கூறினார்.
தனது நாடாளுமன்றத் தொகுதியில் நடைபெற்ற மாபெரும் பொதுக்கூட்டத்தில் டாக்டர் ஜிதேந்திர சிங் உரையாற்றினார். அப்பொழுது கடந்த 9 ஆண்டுகளாக அவர் கொண்டு வந்த முக்கிய திட்டங்களை சித்தரிக்கும் புத்தகத்தை லோக்சபா பிரவாஸில் இருந்த மத்திய அமைச்சர் ஹர்தீப் சிங் பூரி வெளியிட்டார்.
டாக்டர் ஜிதேந்திர சிங் கூறுகையில், "உதம்பூர்-கதுவா-தோடா" நாடாளுமன்றத் தொகுதி இந்தியாவில் உள்ள 550 நாடாளுமன்றத் தொகுதிகளில் இந்தியாவிலேயே மிகவும் வளர்ச்சியடைந்த தொகுதியாகும், இது பிரதமர் நரேந்திர மோடியின் ஆட்சியில் கடந்த ஒன்பது ஆண்டுகளில் மிகப்பெரிய வளர்ச்சியைக் கண்டுள்ளது என்றார்.
'உதம்பூர்-தோடா-கதுவா' நாடாளுமன்றத் தொகுதி மத்திய அரசின் நிதியுதவி பெறும் மூன்று உள்கட்டமைப்புகளைக் கொண்ட தொகுதியாகும், இது அதிநவீன சுகாதார வசதிகளுடன் இந்தியாவின் சிறந்த தொகுதியாக அமைகிறது என்று டாக்டர் ஜிதேந்திர சிங் கூறினார். பிரதமர் நரேந்திர மோடியால் ஊக்குவிக்கப்பட்ட ஸ்டார்ட்-அப் இயக்கத்தில் பங்களிக்கும் அனைத்து ஆற்றலும் இந்த நாடாளுமன்றத் தொகுதிக்கு உண்டு என்று டாக்டர் ஜிதேந்திர சிங் மேலும் கூறினார்.
இத்தொகுதியில் கடந்த பல ஆண்டுகளாக மேற்கொள்ளப்பட்ட பல்வேறு உள்கட்டமைப்பு மேம்பாடுகளை எடுத்துரைத்த டாக்டர் ஜிதேந்திர சிங், ஈபிள் கோபுரத்தை விட உலகின் மிக உயரமான ரயில்வே பாலம், உலகின் மிக நீளமான சாலை சுரங்கப்பாதை டாக்டர் ஷ்யாமா பிரசாத் முகர்ஜி சுரங்கப்பாதை, இந்தியாவின் முதல் நெடுஞ்சாலை கிராமம், தேவிகா புத்துயிர் திட்டம், வட இந்தியாவின் முதல் உயிரி தொழில்நுட்ப பூங்கா, நேஷனல் இன்ஸ்டிடியூட் ஆஃப் ஹை ஆல்டிட்யூட் மெடிசின், 10 சின்னமான இடமான ரியாசி ஆகியவை இந்த தொகுதியில் அமைந்துள்ளன என்றார்.
கத்ராவிலிருந்து டெல்லிக்கு வந்தே-பாரத் எக்ஸ்பிரஸ், வட இந்தியாவின் முதல் கேபிள் தொங்கும் பாலம் அடல் சேது, வட இந்தியாவின் முதல் எக்ஸ்பிரஸ் சாலை வழித்தடம் டெல்லியில் இருந்து கதுவா வழியாக கத்ரா வரை என சாலை வசதிகளையும் பட்டியலிட்டார்.
பிரதமர் அலுவலகம்
‘தொழில் தொடங்குவதை எளிதாக்கும் நடவடிக்கையில், சீர்திருத்தம், செயல்பாடு மற்றும் மாற்றம் என்ற கொள்கை பல்வேறு ஆதாயங்களை அளித்துள்ளது: பிரதமர்
‘தொழில் தொடங்குவதை எளிதாக்கும் நடவடிக்கையில், சீர்திருத்தம், செயல்பாடு மற்றும் மாற்றம் என்ற கொள்கை பல்வேறு ஆதாயங்களை அளித்துள்ளதாக பிரதமர் திரு நரேந்திர மோடி தெரிவித்துள்ளார். இந்த ஆதாயங்கள், பல்வேறு பலன்களை குறிப்பாக, சொத்துக்களை உருவாக்குபவர்களாக உருவாக வேண்டும் என்ற இந்திய இளைஞர்களின் எதிர்பார்ப்புகளுக்கு ஏராளமான வாய்ப்புகளை அளித்துள்ளதாகவும் திரு மோடி கூறியுள்ளார்.
மைகவ் இணையதளத்தின் ட்விட்டருக்கு பதில் அளித்து பிரதமர் வெளியிட்டுள்ள ட்விட்டர் பதிவில்;
“ ‘தொழில் தொடங்குவதை எளிதாக்கும் நடவடிக்கையில், சீர்திருத்தம், செயல்பாடு மற்றும் மாற்றம் என்ற கொள்கை காரணமாக, ‘தொழில் தொடங்குவதை எளிதாக்குவதில்’ பல்வேறு ஆதாயங்கள் கிடைத்துள்ளது. இந்த ஆதாயங்கள், சொத்துக்களை உருவாக்குபவர்களாக உருவாக வேண்டும் என்ற இந்திய இளைஞர்களின் எதிர்பார்ப்புகளுக்கு ஏராளமான வாய்ப்புகளை அளித்துள்ளது’” என்று தெரிவித்துள்ளார்.
-----
(
மின்னணு மற்றும் தகவல் தொழில்நுட்பம்
இந்தியா மற்றும் உஸ்பெகிஸ்தான் இடையே மின்னணு நிர்வாகத் துறையில் ஒத்துழைப்பு: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா-உஸ்பெகிஸ்தான் இடையே மின்னணு நிர்வாகத் துறையில் ஒத்துழைப்பிற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளித்துள்ளது.
இந்த ஒப்பந்தம் மின்னணு நிர்வாகம், தகவல் தொழில்நுட்பக் கல்வி, பல்வேறு துறைகளில் மின்னணு நிர்வாக அமலாக்கம், தரவு மையங்கள் அமைப்பது ஆகியவற்றை ஊக்குவிக்கும்.
(Visitor Counter : 79
பெருநிறுவனங்கள் விவகாரங்கள் அமைச்சகம்
பங்குதாரர்களுடன் மேம்பட்ட ஈடுபாடு குறித்து பெறப்பட்ட கருத்துக்கள் படி முடிவெடுத்தது தேசிய நிதி அறிக்கை ஆணையம் 
பங்குதாரர்களுடன் மேம்பட்ட ஈடுபாடு குறித்து பெறப்பட்ட கருத்துக்கள் படி, தேசிய நிதி அறிக்கை ஆணையம்  தனது முடிவுகளை வெளியிட்டுள்ளது.
தேசிய நிதி அறிக்கை ஆணையத்தை, மத்திய அரசு கடந்த 2018ம் ஆண்டு அக்டோபர் மாதம் அமைத்தது.
பொது நல நிறுவனங்களுக்கு, இந்திய நிதி அறிக்கை முறையில் முறையான மாற்றத்தை செயல்படுத்தும் அடிப்படை நோக்கத்துடன் இந்த ஆணையம் அமைக்கப்பட்டது.
தொழில்நுட்ப ஆலோசனைக் குழு அறிக்கை மற்றும் பரிந்துரைகளை ஆராய்ந்த என்எப்ஆர்ஏ, இது குறித்து பொதுமக்களின் கருத்துக்கள் மற்றும் ஆலோசனைகளை கேட்டிருந்தது.
இதன்படி முக்கிய தொழில் அமைப்புகள், மிகப் பெரிய கணக்கு நிறுவனங்கள், ஆராய்ச்சி மற்றும் கல்வி நிறுவனங்களிடம் இருந்து 17 கருத்துக்கள் பெறப்பட்டன. . பங்குதாரர்களின் ஈடுபாட்டை ஊக்குவிக்க, என்எப்ஆர்ஏ-வின் திட்டங்களுக்கு, பங்குதாரர்கள் ஆதரவு தெரிவித்துள்ளனர். பொது மக்களின் கருத்துக்களை ஆராய்ந்த என்எப்ஆர்ஏ, தனது முடிவுகளை எடுத்துள்ளது. இந்த முடிவுகள் மற்றும் பெறப்பட்ட கருத்துக்கள் என்எப்ஆர்ஏ இணையதளத்தில் https://nfra.gov.in/consultation_papers வெளியிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754568
பாதுகாப்பு அமைச்சகம்
ஐநா அமைதிப் படையின் 75வது சர்வதேச தினத்தை இந்திய ராணுவம் கொண்டாடுகிறது
ஐநா அமைதிப்படையின் 75வது சர்வதேச தினத்தை இந்திய ராணுவம் இன்று கொண்டாடுகிறது. இதனையொட்டி, புதுதில்லியில் உள்ள தேசிய போர் நினைவு சின்னத்தில் ராணுவத் தளபதி, துணை ராணுவத் தளபதி, கடற்படை மற்றும் விமானப்படை பிரதிநிதிகள் மலர்வளையம் வைத்து அஞ்சலி செலுத்தினர். 1948 ஆம் ஆண்டு, போர் நிறுத்த ஐநா கண்காணிப்பு அமைப்பு பாலஸ்தீனத்தில் செயல்படத் தொடங்கிய நாள் இதுவாகும்.
ஒவ்வொரு ஆண்டும் இந்த நாளில், ஐநா அமைதிப்படையில் பணியாற்றிய அல்லது பணியாற்றும் அனைத்து ஆண்கள் மற்றும் பெண்களின் தொழில்முறை, அர்ப்பணிப்பு மற்றும் தைரியத்திற்கு ஐ.நா. மற்றும் உலகெங்கிலும் உள்ள நாடுகள் அஞ்சலி செலுத்தி, தங்கள் இன்னுயிர்களைத் தியாகம் செய்தவர்களின் நினைவைப் போற்றுகின்றன. இந்த ஆண்டு ஐநா அமைதிப்படை தினத்தின் 75வது ஆண்டு நிறைவைக் குறிக்கிறது.
ஐ.நா. அமைதி காக்கும் நடவடிக்கைகளில் இந்தியா பெரும் பங்களிப்பைக் கொண்டுள்ளது. அமைதிப்படைக்கு பெருமளவில் துருப்புகளை அளிக்கும் நாடுகளில் இந்தியாவும் ஒன்றாகும். இதுவரை சுமார் 2,75,000 துருப்புகளை இந்தியா, அமைதி காக்கும் பணிகளுக்கு பங்களித்துள்ளது, தற்போது சுமார் 5,900 துருப்புகள் சவாலான நிலப்பரப்புகளில், கடினமான சூழ்நிலையில் செயல்பட்டு வருகின்றனர். உலகம் முழுவதும் அமைதியை நிலைநாட்ட இந்திய ராணுவத்தின் 159 வீரர்கள் உயிர்த்தியாகம் செய்துள்ளனர்.
ஐநா ஆணையத்தின் கீழ் மோதல் பகுதிகளில் அமைதி காக்கும் பெண்களின் தேவையை கருத்தில் கொண்டு, லைபீரியாவிற்கு அடுத்தபடியாக இரண்டாவது பெரிய பெண்கள் குழுவாக இந்தியா தனது வீராங்கனைகளை காங்கோவில் ஈடுபடுத்தியுள்ளது.
அமைதி காக்கும் நடவடிக்கைகளில் முக்கிய பயிற்சி அளிப்பதற்காக இந்திய ராணுவம் புதுதில்லியில் ஐ.நா. அமைதி காக்கும் மையத்தை, நிறுவியுள்ளது. இந்த மையம் ஒவ்வொரு ஆண்டும் 12,000 க்கும் அதிகமான துருப்புகளுக்கு பயிற்சி அளித்து வருகிறது.
ஐநா பணிகளில் இந்தியப் படைகளின் செயல்பாட்டுத் திறன் மற்றும் நிலைத்தன்மையை உறுதி செய்வதற்காக, இந்திய ராணுவம் அதிநவீன உபகரணங்கள் மற்றும் வாகனங்களை நிலைநிறுத்தியுள்ளது. இந்த வாகனங்களும் உபகரணங்களும் இந்தியாவில் தயாரிக்கப்படுகின்றன. கடினமான நிலப்பரப்பு, வானிலை மற்றும் பனிப் பகுதிகளில் செயல்பாட்டு நிலைமைகளின் மாறுபாடுகளை இவை வெற்றிகரமாக தாங்கி நிற்கின்றன.
ஐ.நா. மற்றும் கூட்டாளி நாடுகளுக்கான திறன் மேம்பாட்டில் இந்தியா முன்னணியில் உள்ளது. அமைதி காக்கும் பயிற்சி, தளவாட ஆதரவு, பாலின சமத்துவத்தை மேம்படுத்துதல் மற்றும் தொழில்நுட்ப மேம்பாட்டிற்கு பங்களிப்பதன் மூலம் ஐநா முன்முயற்சிகளுக்கு ஆதரவளிக்க இந்தியா முன்னுரிமை அளித்து வருகிறது.
பாதுகாப்பு அமைச்சகம்
பாதுகாப்பு ஒத்துழைப்பு குறித்து இந்திய-அமெரிக்க பிரதிநிதிகள் கூட்டம்
இந்தியா – அமெரிக்கா இருதரப்பு பாதுகாப்பு ஒத்துழைப்பின் ஒரு பகுதியாக, ஏழாவது பாதுகாப்பு தொழில்நுட்பம் மற்றும் வர்த்தக முன்முயற்சிக் கூட்டம் புதுதில்லியில் நடைபெற்றது. இந்த கூட்டத்திற்கு  செயலர் டாக்டர். அஜய் குமார், அமெரிக்க அரசின் பாதுகாப்பு துணைச் செயலர் எல்லென் எம். லார்டு ஆகியோர் தலைமை வகித்தனர். பாதுகாப்பு உற்பத்தியில் வாய்ப்புகளை உருவாக்குவதையும், வர்த்தக உறவுகளை மேம்படுத்துவதையும் நோக்கமாக கொண்டு, ஆண்டுக்கு இருமுறை, இருநாடுகளிலும் மாறி மாறி இந்தக் கூட்டங்கள் நடைபெறுகின்றன.
நிகழ்ச்சியில் பேசிய டாக்டர். அஜய் குமார், மேக் இன் இந்தியா முன் முயற்சியின் அடிப்படையில் இந்திய பாதுகாப்புத் தொழிலுக்கு ஊக்கமளிக்க அரசு பல்வேறு நடவடிக்கைகளை எடுத்து வருவதாக தெரிவித்தார். ஒட்டுமொத்த பொருளாதார வளர்ச்சிக்கு இது பெரிதும் உதவும் என்று அவர் தெரிவித்தார்.
எல்லென் எம் லார்டு பேசுகையில், இந்தியா – அமெரிக்கா பாதுகாப்பு ஒத்துழைப்பு, இருநாடுகளுக்கும் இடையிலான பாதுகாப்பு உறவுக்கான முக்கியத்துவங்களில் ஒன்றாக திகழ்கிறது என்று குறிப்பிட்டார். இந்தியாவை முக்கிய பாதுகாப்பு கூட்டாண்மை நாடாக அமெரிக்கா கருதுகிறது என்று அவர் தெரிவித்தார்.
ஆயுதப்படைகளின் நலனுக்காக பரஸ்பரம் இசைவு தெரிவிக்கப்பட்ட திட்டங்களில் முன்னேற்றத்தை ஏற்படுத்த ஏராளமான கூட்டுப் பணிக் குழுக்கள் அமைக்கப்பட்டுள்ளன.
விமானப் படையின்கீழ் அமைக்கப்பட்ட கூட்டுப் பணிக் குழு கண்காணிப்பை மேற்கொள்வதில் குறிப்பிடத்தக்க முன்னேற்றத்தை கண்டுள்ளது.
அதேபோல இந்திய கடற்படையின் கூட்டுப் பணிக் குழு , அமெரிக்க கடற்படையுடன் சேர்ந்து, தொழில்நுட்ப பரிமாற்றங்களில் கவனம் செலுத்தி வருகிறது.
================
(Visitor Counter : 108
குடியரசுத் துணைத் தலைவர் செயலகம்
கோவிட்-19 தொற்றால் இறந்தவர்களுக்கு கண்ணியமான முறையில் இறுதிச்சடங்கு மறுக்கப்படுவது, கொரோனா நோயாளிகளைக் களங்கப்படுத்துவது குறித்து குடியரசு துணைத்தலைவர் வேதனை.
கோவிட்-19 நோயாளிகளைக் களங்கப்படுத்துதல் மற்றும் கொரோனாவால் இறந்தவர்களுக்கு கண்ணியமான முறையில் அளிக்கப்படும் பிரியாவிடையை மறுப்பது ஆகிய சம்பவங்கள் குறித்து குடியரசுத் துணைத்தலைவர் திரு.எம்.வெங்கையா நாயுடு வேதனை தெரிவித்துள்ளார்.
இத்தகைய சம்பவங்கள் முற்றிலும் தேவையற்றவை என்று கூறியுள்ள அவர், இது போன்ற நிகழ்வுகள் நடைபெறாத வண்ணம் சமுதாயமும், உள்ளூர் மக்களும் தடுக்கவேண்டும் என வலியுறுத்தியுள்ளார்.
தமது முகநூல் பதிவில் இதனைக் குறிப்பிட்டுள்ள திரு. நாயுடு, ‘’ தவறான எண்ணங்களை முறியடிப்பது தான் இப்போதைய அவசியத் தேவை. இதனை முளையிலேயே கிள்ளி எறிய வேண்டும். இல்லையெனில், இது தவறான செய்திகள் மற்றும் தகவல்களை விட அதிக நச்சுத்தன்மையுடையதாக மாறிவிடும்’’ என்று கூறியுள்ளார். கோவிட்-19 நோயாளிகளை புரிதலுடனும், அனுதாபத்துடனும் ஒவ்வொருவரும் அணுக வேண்டும் என்று வலியுறுத்தியுள்ள அவர், “யாருமே தற்போது பாதுகாப்பாக இல்லை என்பதையும், கண்ணுக்குத் தெரியாத கிருமி யாரை வேண்டுமானாலும் பாதிக்கக்கூடும் என்பதையும் நினைவில் கொள்ள வேண்டும்”’ என்றும் கூறியுள்ளார்.
கோவிட்-19 நோயால் உயிரிழந்தவர்களின் உடல்களை அடக்கம் செய்யவிடாமல் மக்கள் தடுக்கும் நிகழ்வுகள் பற்றிக் குறிப்பிட்டுள்ள அவர், இது முற்றிலும் ஏற்கத்தக்கத்தல்ல என்றும், உயிரிழப்பால் பாதிப்புக்குள்ளாகி இருக்கும் குடும்பத்தினருக்கு பக்கபலமாக நிற்கும் இந்தியாவின் தொன்மையான பாரம்பரியத்துக்கு எதிரானது என்றும் கூறியுள்ளார்.
கல்வியறிவு இல்லாமை, மூடநம்பிக்கைகள், தவறான செய்திகள், வதந்திகள் ஆகிய பல்வேறு அம்சங்கள், மக்களிடையே தவறான நம்பிக்கைகளை ஏற்படுத்தும் எரிபொருள் என்று தெரிவித்துள்ள திரு. நாயுடு, கொரோனா தொற்று மற்றும் அதன் பரவல் தொடர்பான அனைத்து அம்சங்களையும் மக்களுக்குக் கற்பித்து, விழிப்புணர்வை ஏற்படுத்தும் சிறப்புப் பிரச்சாரங்களை சுகாதார அதிகாரிகளும், ஊடகங்களும் மேற்கொள்ள வேண்டும் என்று கேட்டுக் கொண்டுள்ளார்.
இந்தப் பெருந்தொற்று காரணமாக உருவாகியுள்ள மோசமான நிலைமையை அனைவரும் ஒன்றுபட்டு சமாளிக்க முடியும் என்று நம்பிக்கை தெரிவித்துள்ள அவர், முதலாவது மற்றும் முக்கியமான குறிக்கோள், தொற்று இல்லாத நிலையை உருவாக்குவதுதான் என்று கூறியுள்ளார். “அடிக்கடி கைகளைக் கழுவுதல், முகக்கவசங்களை அணிதல், தனி நபர் இடைவெளியைப் பராமரித்தல் ஆகிய விதிமுறைகளைப் பின்பற்றி, ஒவ்வொரு குடிமகனும் பொறுப்பான முறையில் நடந்து கொள்ள வேண்டும்” என்று வலியுறுத்தியுள்ளார்.
இன்று கார்கில் வெற்றி தினம் என்பதைச் சுட்டிக்காட்டியுள்ள குடியரசு துணைத்தலைவர், “கார்கில் வெற்றி தினத்தில் நாம் உயிர்த்தியாகம் செய்த வீரர்களுக்கு மரியாதை செலுத்தி வரும் நிலையில், இந்தியப் படையினரின் வீரம், நாட்டுப்பற்று, தாய்நாட்டின் இறையாண்மையைப் பாதுகாப்பதில் உயிர்த்தியாகம் ஆகியவற்றுக்கு நாடு எப்போதும் நன்றியுடையதாக இருக்கிறது” என்று கூறியுள்ளார்.
உணவுப்பாதுகாப்பை உறுதி செய்வதில், தன்னலமற்ற சேவை புரிந்து வரும் ‘’ வெளியில் தெரியாத கோவிட் பணியாளர்கள்’’ ஆன விவசாயிகளுக்கும் நன்றி தெரிவிக்கவேண்டும் என்று வலியுறுத்தியுள்ள அவர், மருத்துவப் பணியாளர்கள், காவல்துறை, ஊடகங்கள், சுகாதாரப் பணியாளர்கள், விநியோக நபர்கள் ஆகியோரின் அர்ப்பணிப்பு முயற்சிகளுக்கும் ஆதரவு அளிக்க வேண்டும் என்று கேட்டுக்கொண்டுள்ளார்.
எரிசக்தி அமைச்சகம்
தேசிய திறந்தவெளி அணுகுதல் பதிவு நேரலை செயல்பாடு வெற்றி
தேசிய திறந்தவெளி அணுகுதல் பதிவு , 01 மே 2022 முதல் வெற்றிகரமாக நேரலையாக செயல்பட்டு வருகிறது. திறந்தவெளி அணுகுதல் பங்கேற்பாளர்கள், வணிகர்கள், மின்சார எக்ஸ்சேஞ்கள், தேசிய/பிராந்திய/மாநில லோடு அனுப்பும் மையங்கள் உள்ளிட்ட தொடர்புடைய அனைவரும் அணுகுவதற்கான ஒருங்கிணைந்த ஒற்றைச்சாளர மின்னணு நடைமுறையாக NOAR வடிவமைக்கப்பட்டுள்ளது. குறுகிய கால திறந்தவெளி விண்ணப்பங்களை மின்னணு முறையில் பரிசீலிப்பதன் மூலம், மாநிலங்களுக்கிடையே மின்சாரத்தை எடுத்துச்செல்வதில் குறுகிய கால திறந்தவெளி அணுகுதல் நிர்வாகத்தை தானியங்கி மயமாக்க இது உதவும்.
பணம் செலுத்துவதற்காக உருவாக்கப்பட்டுள்ள ஏற்பாடு, NOAR உடன் ஒருங்கிணைக்கப்பட்டிருப்பதால் குறுகிய கால திறந்தவெளி பரிவர்த்தனைகளை பின் தொடரவும், நிதி கணக்கீடுகளை மேற்கொள்ளவும் வகைசெய்யும். குறுகிய கால மின்சார சந்தையை எளிதாகவும், விரைவாகவும் அணுகுவதன் மூலம் திறந்தவெளி நுகர்வோரின் தடையற்ற சந்தை பங்கேற்புக்கும் இது வகைசெய்யும்.
NOAR என்பது மத்திய மின்சார அமைச்சகத்தின் ஒரு முன் முயற்சி என்பதோடு தேவையான முறைப்படுத்தும் நடைமுறையுடன் மத்திய மின்சார ஒழுங்குமுறை ஆணையம் வாயிலாக வெளியிடப்பட்டுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822010
அறிவியல் மற்றும் தொழில்நுட்பத்துறை
பிரதமர் நரேந்திர மோடி ஆட்சியில், கடந்த 8 ஆண்டுகளில் இந்தியாவின் உயிர்-பொருளாதாரம் 8 மடங்கு வளர்ச்சி கண்டுள்ளது: மத்திய அமைச்சர் டாக்டர். ஜிதேந்திர சிங்
பிரதமர் நரேந்திர மோடி ஆட்சியில், இந்தியாவின் உயிர் -பொருளாதாரம் 8 மடங்கு அதிகரித்திருப்பதாக மத்திய அறிவியல் மற்றும் தொழில்நுட்பத்துறை & புவி அறிவியல் துறை , பிரதமர் அலுவலகம், பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் , அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
ஜம்முவில் உயிர் அறிவியல் மற்றும் ரசாயனத் தொழில்நுட்பம் சார்ந்த 3 நாள் சர்வதேசக் கருத்தரங்கம் இன்று தொடங்கியது. இதில் உரையாற்றிய அவர், கடந்த 2014ம் ஆண்டு, 10 பில்லியன் டாலராக இருந்த இந்தியாவின் உயிர் பொருளாதாரம் 2022ம் ஆண்டு 80 பில்லியன் டாலராக வளர்ச்சி கண்டுள்ளதாகக் கூறினார். இதேபோல், கடந்த 2014ம் ஆண்டு 52-ஆக இருந்த ஸ்டார்ட்-அப் நிறுவனங்களின் எண்ணிக்கை, 2022ம் ஆண்டு 5,300-ஆக அதிகரித்திருப்பதையும் சுட்டிக்காட்டினார்.
மேலும் கடந்த 2014ம் ஆண்டு ரூ.10 கோடியாக இருந்த உயிர்-பொருளாதாரத் துறைக்கான முதலீடு, தற்போது ரூ.4,200 கோடியாக, அதாவது 100 மடங்கு அதிகரித்திருப்பதாகக் குறிப்பிட்ட அமைச்சர், இதன்மூலம் 25,000 உயர்திறன் சார்ந்த பணியிடங்கள் உருவாக்கப்பட்டிருப்பதாகவும் தெரிவித்தார்.
கொரோனா பெருந்தொற்றுக் காலத்தில் 2021ம் ஆண்டு, இந்தியாவில் நாள் ஒன்றுக்கு 4 மில்லியன் தடுப்பூசிகள் உற்பத்தி செய்யப்பட்டதாகவும், அந்த ஆண்டு முழுவதும் மொத்தம் 1.4 பில்லியன் தடுப்பூசிகள் உற்பத்தி செய்யப்பட்டதாகவும் டாக்டர். ஜிதேந்திர சிங் கூறினார்.
புதியக் கண்டுபிடிப்புகளும், இந்திய தகவல் தொழில்நுட்பத்துறை வல்லுநர்களின் திறமைகளும், சர்வதேச நாடுகளுக்கு கூடுதல் நம்பிக்கையை ஊட்டியிருப்பதாகக் குறிப்பிட்ட அவர், இதேபோல் இந்திய உயிரியல் வல்லுநர்கள் மீதான நம்பிக்கையும், கடந்த 10 ஆண்டுகளில் அதிகரித்திருப்பதாகவும் தெரிவித்தார்.
வரும் 5ம் தேதி வரை நடைபெறும் இந்தக் கருத்தரங்கில், அமெரிக்கா, கிரீஸ், தென் கொரியா, தாய்லாந்து, அர்ஜென்டினா உள்ளிட்ட 14 நாடுகளின் பிரதிநிதிகளும் பங்கேற்றுள்ளனர். இதில், பல்வேறு ஆராய்ச்சி நிறுவனங்களின் அறிவியல் வல்லுநர்களும், நிபுணர்களும் கலந்துகொண்டுள்ளனர்.